- Սերժ Սարգսյանի այդ հայտարարությունը պետք է դիտարկել խուսանավման համատեքստում: Նա միգուցե փորձում է դրանով խուսափել ռուսական հնարավոր ճնշումներից: Պատճառն այն չէ, որ ռուսներին մտահոգում է հայկական ընտանիքի եվրոպականացումը, Մոսկվային անհանգստացնողը նախատեսվող պայմանագիրն է Հայաստանի եւ ԵՄ-ի միջեւ: Այնպես որ, Սարգսյանի հայտարարության թիրախը ռուսական իշխանություններն են, այլ ոչ թե հայ հանրությունը: Բոլորին պարզ է, որ քաղաքակրթական իմաստով Հայաստանի եւ Ռուսաստանի ընդհանրությունները չափազանց թույլ են, այսինքն՝ դրանք բոլորովին տարբեր մշակութային միջավայրեր են: Հայ ազգը քաղաքակրթական իմաստով եվրոպական տիպի հանրույթ է եւ նրան ներհատուկ է եվրոպական մշակութային փոխազդեցությունը: Սրա մասին գիտի նույնիսկ Սարգսյանը: